stanford-oval/wikipedia huggingface dataset:
Peliosuuskunta Expa

| Peliosuuskunta Expa |
| --- | --- |

Yritysmuoto:  Osuuskunta
Perustettu:  12.12.2012
Puheenjohtaja:  Valtteri Lahti
Kotipaikka:  Jyväskylä, Suomi
Kotisivu:  https://www.expa.fi
Peliosuuskunta Expa on pelialaan erikoistunut osuuskunta, joka on perustanut kaikille avoimen yhteisön, jotka ovat kiinnostuneita peliteollisuudesta, peliliiketoiminnasta ja pelikehityksestä. Expan tavoitteena on edistää peliteollisuutta. Se tarjoaa verkoston aktiiviselle pelinkehittäjäkeskukselle, yhdistäen yksittäiset pelikehittäjät ja peliyritykset sekä pelialan työntekijät, osaajat, opiskelijat, tutkijat, yrittäjät ja muut pelialan toimijat.
Peliosuuskunta Expa on yksi suomen suurimpia ja aktiivisimpia pelialaan erikoistuneita osuuskuntia. Peliosuuskunta Expan luoman yhteisön vuosia kestänyt työ pelialan eteen Keski-Suomessa on ollut merkittävässä roolissa niin tapahtumien, uusien koulutusmahdollisuuksien, tutkimusten ja pelialan yritysten, sekä työpaikkojen luonnissa.
Vuonna 2021 osuuskunnan jäseniä oli 120 henkeä.
Peliosuuskunta Expa on IGDA Finlandin virallinen paikallinen hub, kansainvälisen pelikehittäjien yhteisö. IGDA tarjoaa laajan kansallisen ja kansainvälisen peliteollisuuden verkoston ja näitä hubeja on 13 koko Suomessa 2021.
Pelialaan liittyviä tapahtumia

Peliosuuskunta Expa järjestää vuosittain merkittävän  pelialan tapahtuman Jyväskylässä, Keski-Suomessa.
Expa järjestää myös kuukausittaisia ja kaikille avoimia IGDA Jyväskylä Hub Monthly Meetup -tapahtumia.
Peliosuuskunta Expa toimii Digi & Game Centerin yhteistyötilan operaattorina.
Digi & Game Center on Peliosuuskunta Expan, Jyväskylän ammattikorkeakoulun, ja Jykia Oy:n perustama. Digi & Game Center idea ja visio on useamman hankkeen tulos, jonka toteuttajana on toiminut Peliosuuskunta Expa. Peliosuuskunta Expa on toiminut Digi & Game Centerin operaattorina ja pyörittänyt täysin toimintaa alusta lähtien.
Keski-Suomen kauppakamarin Digitalisaatio ja uusi liiketoiminta -valiokunta valitsi Digi & Game Centerin vuoden 2020 digitalisaatioteoksi. Valiokunnan tavoitteena on lisätä Keski-Suomen osaamista ja vetovoimaisuutta ICT-alan toimintaympäristönä koulutuksessa, tutkimuksessa ja yritystoiminnassa niin paikallisesti kuin kansainvälisestikin.
Virallinen Unreal Authorized Training Center status 2024

Peliosuuskunta Expa ja Digi & Game Center nimetty Suomen ensimmäiseksi ja maailman pohjoisimmaksi Unreal Authorized Training Centeriksi 18.11.2024.
Rahoitetut hankkeet

2014 – 2015 Yrittäjyys- ja pelialan tapahtumien järjestäminen – Jyväskylän Entrepreneurship Society ry ja Peliosuuskunta Expa (Keski-Suomen liiton rahoitus)
2017 AIKO – Pelialan skaalautuvat liiketoimintamahdollisuudet Keski-Suomessa (Keski-Suomen liiton rahoitus)
2019 – 2020 Sustainable Digi & Game Ecosystem (Keski-Suomen liiton rahoitus)
2019 – 2020 Game Business Booster (Business Finland)
2020 – 2021 Digi and Game Center Jyväskylä – digitalisoitu uusi brändijakelun toimintamalli urheiluseuroille selvitys (Business Finland)
Historia

Puheenjohtajat:
2013 - 2016 Jonne Harja
2016 - 2021 Tuomas Roininen
2021- Valtteri Lahti
Toivo Aalto-Setälä

Toivo Aalto-Setälä 1930-luvun alussa.
Toivo Armas (T. A.) Aalto-Setälä (2. helmikuuta 1896 Köyliö – 3. huhtikuuta 1977 Rauma) oli suomalainen kihlakunnantuomari, laamanni ja kansallisen kokoomuksen kansanedustaja.
Aalto-Setälän vanhemmat olivat maanviljelijä Jooseppi Aalto ja Aina Sofia Setälä. Hän pääsi ylioppilaaksi 1915 ja valmistui lakitieteen kandidaatiksi 1921. Aalto-Setälä sai varatuomarin arvon 1923.
Aalto-Setälä toimi asianajajana Raumalla 1921–1930. Hän oli Rauman raastuvanoikeudessa ja maistraatissa nuorempana oikeusneuvosmiehenä 1922–1929 ja oikeuspormestarina 1930–1953. Tämän jälkeen hän oli Euran tuomiokunnan tuomarina Raumalla 1953–1959, Ulvilan tuomiokunnan tuomarina Porissa 1959–1966 ja lakiasiaintoimiston hoitajana Raumalla 1966–1970. Aalto-Setälä oli myös sotatuomarina 1942–1946, Rauman merenkulkukoulun opettaja sekä Länsi-Suomi-lehden vastaavana toimittajana 1932–1933, 1938 ja 1942. Hän sai pormestarin arvonmen 1954 ja laamannin arvonimen 1965.
Aalto-Setälä oli kansanedustajana 1927–1929 ja 1930–1933 edustaen Turun läänin pohjoista vaalipiiriä. Hän oli presidentin valitsijamiehenä vuosien 1950 ja 1956 presidentinvaaleissa ja toimi Rauman kaupunginvaltuuston puheenjohtajana 1941–1947. Aalto-Setälä kuului muun muassa kokoomuksen puoluevaltuuskuntaan ja Suomen reserviupseeriliiton hallitukseen.
Toivo Aalto-Setälä oli naimisissa vuodesta 1922 Katri Maria Horellin kanssa.
Valkoisen norsun ritarikunta

Valkoisen norsun ritarikunta - suurupseeri
Valkoisen norsun ritarikunta (Thaikse. เครื่องราชอิสริยาภรณ์อันเป็นที่เชิดชูยิ่งช้างเผือก) on thaimaalainen kunniamerkkejä myöntävä ansioritarikunta. Kunnialegioonan perusti kuningas Mongkut 1861.
Kunniamerkit

- erityinen suuri risti
- sekä suurristin komentaja
- suurupseeri
- komentaja
- upseeri
- ritari
- mitali kultaristein
- mitali hopea
Tunnettuja kunniamerkkejä saaneita

Napoleon III
Plaek Phibunsongkhram
Miklós Horthy
Louis Mountbatten
Foster C. LaHue
Samuel Robinson
Arne Skaug
Pierra Vejjabul
Frederick William Verney
Kuningatar Victoria
Richard Secord
Saman Kunan
Aiheesta muualla

Kuvia tai muita tiedostoja aiheesta Valkoisen norsun ritarikunta Wikimedia Commonsissa
Luettelo valtioista, joita ei ole tunnustettu

YK:n jäsenet, joita ei ole tunnustanut vähintään toinen jäsenvaltio
  YK:n ei-jäsenet, jotka on tunnustanut vähintään yksi jäsenvaltio
  YK:n ei-jäsenet, jotka on tunnustanut vain YK:n ei-jäsenvaltiot
  YK:n ei-jäsen, jota ei ole tunnustanut yksikään valtio
Tämä on luettelo maantieteellisistä alueista, jotka ovat käytännössä itsenäisiä, mutta joiden itsenäisyyttä ei ole yleisesti tunnustettu tai se on tunnustettu vain osittain.
Käytännössä itsenäiset, mutta yleisesti tunnustamattomat maat

| Valtio | Status | Aluevaatimukset | Lähteet |
| --- | --- | --- | --- |
|  Somalimaa | Somalimaa sai itsenäisyyden vuonna 1960, jolloin brittiläinen osa siitä yhdistyi Italian Somalimaan kanssa muodostaen Somalian. Somalian sisällissodasta erkaantumaan pyrkinyt Somalimaa julistautui itsenäiseksi vuonna 1991. Mikään valtio ei tunnusta maan itsenäisyyttä. |  Somalia |  |
|  Transnistria | Transnistria julistautui itsenäiseksi valtioksi vuonna 1990. Mikään YK:n jäsenvaltio ei tunnusta maan itsenäisyyttä. |  Moldova |  |
|  Artsakh | Vuoristo-Karabah julistautui itsenäiseksi vuonna 1991. Mikään YK:n jäsenvaltio ei tunnustanut maan itsenäisyyttä, mutta maalla oli erittäin läheiset suhteet Armeniaan. Azerbaidžan valloitti alueen syksyllä 2023. |  Azerbaidžan |  |
Osittain tunnustetut valtiot, jotka eivät ole YK:n jäseniä

| Valtio | status | Aluevaatimukset | Lähteet |
| --- | --- | --- | --- |
|  Abhasia | Abhasia julistautui itsenäiseksi valtioksi vuonna 1992. Sen tunnustaa kuusi YK:n jäsenvaltiota (Venäjä, Nicaragua, Venezuela, Nauru, Syyria ja Vanuatu) |  Georgia |   |
|  Etelä-Ossetia | Etelä-Ossetia julistautui itsenäiseksi valtioksi vuonna 1991. Sen tunnustaa viisi YK:n jäsenvaltiota (Venäjä, Nicaragua, Venezuela, Nauru ja Syyria) |  Georgia |   |
|  Kosovo | Kosovo julistautui itsenäiseksi valtioksi vuonna 2008. Sen tunnustaa 111 YK:n jäsenvaltiota. YK:n turvallisuusneuvoston resoluutio 1244 mukaan vuodelta 1999 UNMIK hallinnoi aluetta. Vuodesta 2008 EULEX Kosovo otti vastuun Kosovon hallinnoimisessa. |  Serbia |  |
|  Palestiina | PLO julisti Palestiinan itsenäiseksi valtioksi vuonna 1988 Algerissa. Palestiinan tunnustaa virallisesti 136 YK:n jäsenvaltiota (plus Saharan demokraattinen arabitasavalta ja Pyhä istuin) ja vuodesta 2012 myös YK itsessään tarkkailijavaltion statuksella äänin 138-9. Israel tunnustaa ainoastaan autonomisen Palestiinalaishallinnon Länsirannalla ja Gazan kaistalla, muttei itsenäistä Palestiinan valtiota. |  Israel |  |
|  Pohjois-Kyproksen turkkilainen tasavalta | Pohjois-Kypros julistautui itsenäiseksi valtioksi vuonna 1983 saaren jakauduttua aiemmin Kyproksen kriisissä. Turkki on ainoa itsenäinen valtio, joka tunnustaa maan itsenäisyyden. YK:n turvallisuusneuvoston resoluutio 541 mukaan Pohjois-Kyproksen itsenäisyys on juridisesti laiton. Kansainvälinen tuomioistuin toisaalta päätti vuonna 2010, etteivät itsenäisyysjulistukset ole kiellettyjä kansainvälisen oikeuden nojalla. |  Kypros |  |
|  Saharan demokraattinen arabitasavalta | Saharan demokraattinen arabitasavalta ja Marokko kiistelevät Länsi-Saharan hallinnasta. Saharan demokraattinen arabitasavalta julistautui vuonna 1976 itsenäiseksi valtioksi. Sen on tunnustanut 47 YK:n jäsenvaltiota plus Etelä-Ossetia. YK:n päätöslauselmien mukaan alueen asemasta on määrä järjestää kansanäänestys mihin Marokko ei kuitenkaan ole toistaiseksi suostunut. |  Marokko |  |
|  Taiwan (Kiinan tasavalta) | Kiinan sisällissodan hävinnyt Kuomintang pakeni vuonna 1949 Taiwanin saarelle ja pystytti sinne oman hallituksensa jatkumona vuonna 1912 perustetulle Kiinan tasavallalle, Kiinan kansantasavallan julistautuessa sen seuraajavaltioksi mannermaalla. Molemmat osapuolet katsoivat muodostavansa koko Kiinan ainoan laillisen hallituksen ja tasavalta edustikin maata Yhdistyneiden kansakuntien jäsenenä sekä sen turvallisuusneuvoston pysyvänä jäsenmaana vuoteen 1971 jolloin jäsenyys siirrettiin kansantasavallalle. Nykyään kysymys yhden Kiinan politiikasta tai Taiwanin itsenäisyydestä omana maana ja valtiona on sekä sisä- että ulkopoliittisesti kiistelty aihe. 15 YK:n jäsenvaltiota tunnustaa Kiinan tasavallan sekä Pyhä istuin. |  Kiina |  |
Sentinel Prime

| Sentinel Prime |
| --- | --- |
 Sentinel Prime Transformers: Animatedissa.
Ensiesiintyminen:  The Transformers (1988)
Henkilötiedot
Koko nimi:  Sentinel Prime
Asema:  Autobottien johtaja
Ryhmäsidokset:  Primet, Autobotit
Sukupuoli:  Mies
Muuntautumismuodot:  Cybertronilainen rekka-auto,  lumi-aura, Rosenbauer Panther
Sentinel Prime on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1988 The Transformers -sarjakuvassa. Se kantoi pyhää transformereiden luojan elinvoimaa, Johtajuuden Matrixia, rinnassaan ennen Optimus Primea. Sentinel on esitetty nykyisissä jatkumoissa ylimielisenä ja Optimusta epäviisaampana hahmona.
Sarjakuvat > The Transformers

Sentinel Prime oli Optimus Primen edeltäjä, Autobottien johtajana, jonka Megatron tappoi Cybertronilla. Kuollessaan Sentinel antoi häntä pitävälle Optimukselle Matrixin. Tällöin Optimus Primesta tuli Matrixin kantaja ja Autobottien johtohahmo.
Sarjakuvat > Transformers: The War Within

Transformers: The War Within -sarjakuvan alussa Megatron on juuri tappanut Sentinel Primen ja Autobottien vanhimmat valitsevat uudeksi Primeksi Optimus Primen. Sentinel Prime oli myös, kuten seuraajansakin, Matrixin kantaja.
Transformers: Animated

Täysin yhdysvaltalaisessa animaatiosarjassa Transformers: Animated, Sentinel Prime on Cybertronin Eliittivartioston nuori kuumapäinen jäsen. Hän käyttää aseinaan kilpeä, jolla pystyy tuottamaan myös voimakentän. Lisäksi Sentinel käyttää aseenaan peitsiä. Näiden yhdistelmästä hän muistuttaa keskiajan ritaria taistelunaamion kanssa.
Sentinelillä on myös sarjassa yhteistä historiaa Optimus Primen kanssa, jonka kanssa hän koki monia seikkailuja Cybertonissa. Sentinel käyttäytyy ylimielisesti, pitäen itseään korkeampi arvoisena kuin Optimuksen ryhmän jäseniä. Huolimatta siitä, että Optimus on sotilasarvoltaan saman arvoinen. Sentinelillä on lisäksi taipumusta pelätä ihmisten kosketusta.
Hahmon äänenä toimi Townsend Coleman, joka tunnetaan muun muassa Michelangelon ääniroolista 1980-, sekä 1990-luvulta Turtles – mutanttikilpikonnat -animaatiosarjasta.
Elokuvasarja

Sentinel Prime on iäkäs autobotti, joka on itse seitsemän alkuperäisen Primen jälkeläinen. Ja hallitsi Cybertronia heidän jälkeensä. Hän toimi monien nykyään tunnettujen Autobottien ja Decepticonien, mukaan lukien Optimuksen ja Megatronin, mentorina. Cybertronin sisällissodan viimeisinä päivinä Sentinel lähti Arkilla etsimään planeettaa, jonka luonnonvaroja voisi käyttää Cybertronin korjaamiseen.
Elokuvasarja > Transformers: Kaatuneiden kosto

Elokuvassa Transformers: Kaatuneiden kosto Sam mainitsi Sentinel Primen nimen sekavissa puheissaan kesken astronomian luennon.
Elokuvasarja > Transformers: Kuun pimeä puoli

Elokuvassa Transformers: Kuun pimeä puoli Arkki oli tehnyt pakkolaskun Maan Kuuhun vuonna 1961 ja Sentinel oli vaipunut staasiin muun miehistön kuoltua. Kun astronautteja lähetettiin Apollo-avaruusohjelman aikana Kuuhun, he tutkivat Arkin hylkyä, mutta eivät löytäneet Sentineliä. Kun Optimus sai kuulla Arkista, hän lähti Ratchetin kanssa Kuuhun ja toivat Sentinelin sekä viisi pilaria mukanaan Maahan, jossa he herättivät Sentinelin Johtajuuden Matrixilla. Optimuksen antaessa myöhemmin hänelle Matrixin merkkinä johtajuudesta, Sentinel sanoi ettei tunne Maata niin hyvin kuin hän (Optimus), joten antoi Optimuksen jatkaa johtajana. Sentinel oli väittänyt NESTille ja Autoboteille, että pilareita oli tarkoitus käyttää avaamaan avaruussiltoja, joiden kautta voisi kuljettaa luonnonvaroja Cybertronille sen korjaamiseksi. Mutta Autobottien pysäytettyä Dreadien hyökkäys, Sentinel paljasti liittoutuneensa Megatronin kanssa ja käytti "kosmista ruostetta" ampuvaa tykkiään tappaakseen Ironhiden. Oikeasti hän aikoi käyttää pilareita tuodakseen Cybertronin Maan kiertoradalle, jotta ihmiset voisi orjuuttaa korjaamaan sitä. Chicagossa käydyssä taistelussa hän oli vähällä tappaa Optimuksen, mutta Megatron, joka ei suostunut Sentinelin palvelijaksi, esti sen ja ehdotti aselepoa, josta Optimus kieltäytyi. Autobottien tuhottua ohjauspilarin ja Optimuksen tapettua Megatronin, Sentinel yritti anoa Optimukselta armoa ja sanoi pettäneensä hänet vain Cybertronin pelastamiseksi. Optimus kuitenkin sanoi ettei Sentinel pettänyt häntä, vaan itsensä. Sen jälkeen hän tappoi Sentinelin Megatronin fuusiohaulikolla.
Sentinel muuntautuu Rosenbauer Panther -lentokenttäpaloautoksi ja hänen äänenään on Leonard Nimoy.
Elokuvasarja > Transformers – Tuhon aikakausi

Elokuvassa Transformers – Tuhon aikakausi yhtiö nimeltä KSI piti hallussaan Chicagon taistelussa kuolleiden transformereiden jäännöksiä rakentaakseen itse omia. Jäännösten joukossa oli myös Sentinel Primen pää.
Aligned-jatkumo

Alinged-jatkumossa Sentinel Primen koko nimi on Sentinel Zeta Prime. Kirjassa Transformers: Exodus hänet tunnettiin vain nimellä Sentinel Prime sekä videopelissä Transformers: War for Cybertron vain nimellä Zeta Prime.
Aligned-jatkumo > The Covenant of Primus

Kirjan Transformers: The Covenant of Primus mukaan Sentinel Zeta oli alun perin palkkasoturi, josta tuli myöhemmin Eliittivartioston jäsen. Hänet kuitenkin valittiin Cybertronin ensimmäiseksi johtajaksi 13 alkuperäisen Primen katoamisen, Predaconien sukupuuton sekä Quintessonien saapumisen jälkeen. Hänet uudelleennimettiin Sentinel Primeksi, mutta hän ei ollut yksi alkuperäisistä Primeista eikä edes Johtajuuden Matriisin valitsema. Nimi "Prime" ei merkinnyt muuta kuin hänen poliittista asemaansa.
Sentinel kuitenkin johti cybertronilaiset voittoon taistelussa orjuuttajiksi paljastuneita Quintessoneja vastaan ja valvoi avaruussiltateknologian kehittymistä johtaen Cybertronin aikoinaan Kultakauteen. Quintessonien lähdöstä huolimatta Sentinelin hallintomenetelmä alkoi muuttua hieman samanlaiseksi kuin niillä. Tilanne oli pahimmillaan Kultakauden jälkeen alkaneella Ruostekaudella.
Aligned-jatkumo > Transformers: Exodus

Romaanissa Transformers: Exodus Sentinel ja Suurneuvoston jäsenet olivat jakaneet Cybertronin väestön kasteihin, joista Sentinel itse tuki vain ylimpiä: tiedemiehiä, taiteilijoita ja hallitusta.
Kaivostyöläisten alettua käymään gladiaattoritaisteluita, heistä ylimmäksi nousi yhden alkuperäisiin Primeihin kuuluneen mukaan itsensä nimennyt Megatronus, joka lyhensi nimensä Megatroniksi siirryttyään politiikkaan. Kun Megatronin nimessä terroristit olivat kaapanneet Sentinel Primen, Megatron kiisti väitteet. Mutta hän tunnusti Suurneuvostolle näkevänsä väkivallan kasteja tehokkaampana tapana hallita. Megatronin ystävä, arkistovirkailija Orion Pax, kuitenkin ehdotti sopuisampaa ja tasa-arvoisempaa hallintatapaa kuin Sentinelin ja Megatronin menetelmät. Suurneuvosto muutti Orionin nimen Optimus Primeksi ja julisti tämän Sentinelin seuraajaksi. Kateellisena Megatron tappoi Sentinel Primen ja kannattajiensa Decepticonien kanssa julisti sodan Optimus Primen Autobotteja vastaan. Ennen kuolemaansa Sentinel oli sanonut Optimukselle uskovansa Suurneuvoston tehneen oikein nimittäessään tämän uudeksi Primeksi.
Aligned-jatkumo > War for Cybertron

Videopelissä Transformers: War for Cybertron Zeta Prime esiintyi Autobottien johtajana, joka piti hallussaan myös avainta Cybertronin ytimeen. Kun Megatron sai avaimen itselleen, ilmenikin, että se ei ollutkaan itse avain, vaan laite joka aktivoi todellisen avaimen, Omega Supremen. Zeta joutui tämän jälkeen vangiksi Decepticonien pääkaupunkiin, Kaoniin. Autobotit Optimus, Bumblebee ja Sideswipe yrittivät pelastaa hänet sieltä, mutta oli jo liian myöhäistä. Soundwave oli tyhjentänyt kaiken energian Zetan kipinästä. Optimus vei Zetan ruumiin Suurneuvostolle ja hänestä tuli uusi Prime.
Zeta Prime on saatavilla moninpeliin pelihahmoksi toisen lisäsisällön kautta. Toisin kuin kampanjan tarinassa, Zeta käyttääkin aseena energonkaksoiskirvestä kampanjan tarinassa nähdyn sauvansa sijasta.
Zeta Primen äänenä War for Cybertronissa on Troy Baker.
Transformers One

Animaatioelokuvassa Transformers One Sentinel ei koskaan ollut oikea Prime. Hän oli alun perin kolmentoista alkuperäisen Primen pääavustaja. Mutta vallanhimoisena ja Primejen hallintotapoihin kyllästyneenä, hän teki sopimuksen transformereiden vihollisten, Quintessonien kanssa. Hän järjesti Primeille ansan, jossa Quintessonit väijyttivät heidät ja antoivat Sentinelille tilaisuuden surmata kaikki Primet. Johtajuuden Matrix ei kuitenkaan tunnustanut Sentineliä arvoisekseen ja hajosi tomuksi. Tästä huolimatta hän julistautui Cybertronin uudeksi johtajaksi nimellä Sentinel Prime, otti itselleen Megatronus Primen muuntautumiscogin omakseen, ja valehteli Cybetronin väelle olleensa viimeinen eloonjäänyt alkuperäinen Prime. Hän valehteli myös kukistaneensa Quintessonit ja etsivänsä Johtajuuden Matrixia, mutta todellisuudessa hän oli poistanut alemman kastin transformereilta näiden muuntautumiscogit ja pakottanut nämä louhimaan energonia, jotta voisi salaa antaa sitä Quintessoneille Cybertronin johtajuuden säilyttämiseksi.
Sentineliä ihailleet kaksi kaivoksissa työskentelevää transformeria, Orion Pax ja D-16, yrittivät aluksi todistaa Cybertronille, että heistä olisi muuhunkin kuin vain energonin louhimiseen, sekä auttaa Sentineliä löytämään Matrixin. Mutta myöhemmin, he löysivät yhdessä Elita-1:n sekä B-127:n kanssa luolan, jossa kuolleiden Primejen ruumiit olivat. Siellä yhä elossa oleva Alpha Trion kertoi heille totuuden Sentinelistä. Orion, Elita-1 ja B-127 halusivat vain paljastaa totuuden kaikille, mutta D-16 halusi mieluummin tappaa Sentinelin, ja lopulta onnistui siinä, Sentineliä vastaan kapinoivien eliittikaartin sotilaitten avulla. Sentinelin tappanut D-16 otti Megatronuksen muuntautumiscogin itselleen ja nimesi itsensä Megatroniksi.
Sentinelin äänenä elokuvassa oli Jon Hamm.
Hahmoa näytelleet

| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 2007–2009 | Townsend Coleman | Transformers: Animated |  |  |
| 2010 | Troy Baker |  |  | Transformers: War for Cybertron |
| 2011 | Leonard Nimoy |  | Transformers: Kuun pimeä puoli |  |
| 2024 | Jon Hamm |  | Transformers One |  |
Aiheesta muualla

Lisätietoa Sentinel Primesta TFWIKI.Netissä, Transformers-aiheisesta wikiassa
Transformers
Sentinel Prime elokuvassa Transformers: Kuun pimeä puoli.
Zeta Prime videopelissä Transformers: War for Cybertron.
Jousijalka-Jack

Piirros Jousijalka-Jackista 1890-luvulta.
Piirros 1800-luvulta Jousijalka-Jackista hyppäämässä portin yli.
Jousijalka-Jack (Spring Heeled Jack) on elokuvassa ja kirjoissa hyödynnetty 1800-luvulla syntynyt kuvitteellinen hahmo. Jack on jousitetuilla kengillä hyppivä ulkonäöltään pirunoloinen hahmo, jonka kerrotaan eläneen Englannissa viktoriaanisella ajalla ja pelotelleen ihmisiä. Kyseessä lienee kaupunkitarina. Ensimmäinen muistiin merkitty havainto Jousijalka-Jackista on vuodelta 1837, ja samankaltaisista hahmoista tehtiin havaintoja myöhemmin 1870-luvulla.
Teorioita

Jousijalka-Jackia ei ole tunnistettu. Hänelle on kuvattu pirun ulkonäkö ja poikkeuksellisia kykyjä, kuten valtavat loikat, pitkä esiintymisaikaselvennä ja kipinöiden sylkeminen.
Hahmon todenperäisyyttä epäilevät tutkijat ovat luokitelleet Jousijalka-Jackin pelkäksi tarinaksi tai kepposeksi.
Yksinkertaisin selitys on, että raportit olivat joukkohysteriaa, jotka nousivat kenties paikallisista kertomuksista. Steve Moore esitti vuonna 1995 Mike Dash, Spring Heeled Jack, from Fortean Studiesissa tällaiseksi tarinaksi satua hullusta uskonmiehestä, joka hyppi katonharjalla väittäen, että Saatana ajoi häntä takaa.
Peter Haining taasen on esittänyt, että jotkut yksilöt ovat keksineet ilmiön, jota toiset matkivat. Mahdollista on jopa se, että Jousijalka-Jack olikin toteutettu jonkinlaisella tempulla. Varhaisimmat tarinat eivät kuvaa Jousijalka-Jackille yliluonnollisia kykyjä. Vuonna 1840 yleisesti esitetty huhu väitti, että irlantilainen ylimys, Henry de La Poer Beresford, Waterfordin kolmas markiisi, olisi ilmiön takana. Hänen oletettiin käyttävän mekaniikkaa hallitsevien ystäviensä valmistamia jousikenkiä. Tarina on saanut liioiteltuja sävyjä myöhemmin ja muuttunut paikallisperinteeksi.
Paranormaaleja selityksiäkin on keksitty, kuten että hän on vierailija toisesta universumista tai demoni, joka oli vahingossa tai tarkoituksella kutsuttu maan päälle.
Jack populaarikulttuurissa

Populaarikulttuurissa hahmo on esiintynyt niin kirjoissa, sarjakuvissa kuin näytelmissäkin.
ITV-kanavan tuottamassa scifi-sarjassa Primeval Jousijalka-Jack oli aikarepeämän läpi viktoriaaniseen Lontooseen karannut raptori.
Spring Heeled Jack on 2008 William Honeyballin ohjaama kauhuelokuva, joka perustuu Jousijalka-Jackin hahmoon mutta asettuu vuoteen 2004.
Aiheesta muualla

Kuvia tai muita tiedostoja aiheesta Jousijalka-Jack Wikimedia Commonsissa
BBC Legacies: Spring-Heeled Jack
Return of Spring-Heeled Jack
Hussein al-Taee

| Hussein al-Taee |
| --- | --- |
 Hussein al-Taee heinäkuussa 2016.
Henkilötiedot
Syntynyt: 19. toukokuuta 1983 (ikä 41) Bagdad
Ammatti:  kansanedustaja, rauhanvälittäjä
Poliitikko
Puolue:  SDP
Asema:  kansanedustaja 2019–2023
Vaalipiiri:  Uusimaa
Kotipaikka:  Vantaa
Uskonto:  šiiamuslimi
Puoliso:  Saana Keskitalo
Lapset:  3
Tunnustukset
 Demarinaisten Risto Rohkea 2019 -tunnustus Vuoden 2017 Nuori Menestyjä Vuoden vantaalainen 2018 
Aiheesta muualla
Virallinen sivu
Hussein al-Taee (arab. حسين الطائي‎, Ḥusayn aṭ-Ṭā’ī; s. 19. toukokuuta 1983 Bagdad) on suomenirakilainen poliitikko. Hänet tunnetaan synnyinmaassaan myös virallisesti sukunimellä Abu Gulal. Al-Taee on ollut SDP:n kansanedustajana vuosina 2019–2023. Hänet valittiin Uudenmaan vaalipiiristä.
Al-Taee työskenteli vuosina 2014–2019 konfliktinratkaisujärjestö Crisis Management Initiativen (CMI) neuvonantajana, muun muassa Irak-hankkeen projektipäällikkönä.